พิษ “โควิด” ฉุดยอดส่งออกรถยนต์ วูบต่อเนื่อง มิ.ย. หด 48.71% รวมครึ่งปีแรก รูดกราว 37.39%
"สภาอุตสาหกรรมแห่งประเทศไทย" ชี้พิษ “โควิด” ฉุดยอดส่งออกรถยนต์ วูบต่อเนื่อง มิ.ย. หด 48.71% รวมครึ่งปีแรก รูดกราว 37.39%
"สภาอุตสาหกรรมแห่งประเทศไทย" ชี้พิษ “โควิด” ฉุดยอดส่งออกรถยนต์ วูบต่อเนื่อง มิ.ย. หด 48.71% รวมครึ่งปีแรก รูดกราว 37.39%
23 ก.ค. 2563

นายสุรพงษ์ ไพสิฐพัฒนพงษ์ รองประธานและโฆษกกลุ่มอุตสาหกรรมยานยนต์ สภาอุตสาหกรรมแห่งประเทศไทย (ส.อ.ท.) เปิดเผยยอดส่งออกรถยนต์สำเร็จรูปเดือนมิ.ย.63 ว่า ส่งออกได้ 50,549 คัน ลดลงจากเดือนเดียวกันของปีก่อน 48.71% โดยส่งออกลดลงทุกตลาด เนื่องจากประเทศคู่ค้ายังคงได้รับผลกระทบจากไวรัสโควิด-19 ซึ่งมีมูลค่าการส่งออก 29,238.83 ล้านบาท ลดลงจากเดือนเดียวกันของปีก่อน 43.06%
ส่งผลให้ในช่วง 6 เดือนแรกของปีนี้ (ม.ค.-มิ.ย.63) มียอดส่งออกรถยนต์สำเร็จรูปรวมทั้งสิ้น 350,550 คัน ลดลงจากช่วงเดียวกันของปีก่อน 37.39% มูลค่าการส่งออก 187,979.53 ล้านบาท ลดลง 34.09% จากม.ค.-มิ.ย.62
ส่วนยอดการผลิตรถยนต์ในเดือนมิ.ย.63 มีทั้งสิ้น 71,704 คัน ลดลงจากเดือนเดียวกันของปีก่อน 58.52% จากการผลิตเพื่อส่งออกที่ลดลง 49.19% และผลิตเพื่อจำหน่ายในประเทศ ลดลง 67.39% แต่เพิ่มขึ้น 27.96% จากเดือนพ.ค.63 เนื่องจากผู้ประกอบการในอุตสาหกรรมยานยนต์ส่วนใหญ่กลับมาเปิดทำการ และโรงงานเริ่มเปิดสายการผลิตรถยนต์ ส่งผลให้จำนวนรถยนต์ที่ผลิตได้ในช่วง 6 เดือนแรกของปีนี้ มีจำนวนทั้งสิ้น 606,132คัน ลดลงจากช่วงเดียวกันของปีก่อน 43.14%
ขณะที่ยอดขายรถยนต์ภายในประเทศเดือนมิ.ย.63 มีจำนวนทั้งสิ้น 58,013 คัน ลดลงจากเดือนเดียวกันของปีก่อน 32.6% แต่เพิ่มขึ้น 43.53% จากเดือนพ.ค.63 ซึ่งยอดขายภายในประเทศที่เพิ่มขึ้น เนื่องจากรัฐบาลผ่อนคลายการล็อกดาวน์และการช่วยเหลือผู้ได้รับผลกระทบจากโควิด-19 ส่งผลให้ในช่วง 6 เดือนแรกของปีนี้ มียอดขายรถยนต์รวมทั้งสิ้น 328,604 คัน ลดลงจากช่วงเดียวกันของปีก่อน 37.3%